                                [image: zg_grb]

                         GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                       „Dr. Ante Starčević“

KLASA: 024-08/23-003/1104
URBROJ: 251-13-11-16/003-23-3
Zagreb, 1. lipanj 2023.
Z A P I S N I K

sa 27. sjednice Vijeća Mjesnog odbora „Dr. Ante Starčević“, održane 1. lipnja 2023. s početkom u 19,00 sati, u prostoru Mjesne samouprave „Dr. Ante Starčević“, Ulica Dragutina Golika 44.

Nazočni članovi Vijeća: Mislav Zlatarić, Matea Orešković, Simona Ivanković, Valerije Bagadur, Maja Ogrizek
Andrea Gostl, Zvjezdana Cikota

Predsjednik Vijeća Mjesnog odbora „Dr. Ante Starčević“ utvrđuje da je na sjednici nazočno 7 od ukupno 7 članova Vijeća, pa Vijeće može pravovaljano raspravljati i odlučivati.

Predsjednik predlaže verifikaciju Zapisnika sa 26. sjednice. Vijeće JEDNOGLASNO prihvaća Zapisnik sa 26. sjednice. 

Predsjednik predlaže
D n e v n i   r e d

     1. Prijedlog zaključka za izradu projektne dokumentacije za uređivanje k. č. 1929 k.o. Rudeš 
     2. Prijedlog zaključka za izradu projektne dokumentacije za uređivanje terase objekta Mjesnog odbora 
         „Dr. Ante Starčević“
     3. Prijedlog zaključka za uspostavljanje uzdužnih parkirališnih mjesta te postavljanja prometnog znaka B36
         „zabrana zaustavljanja i parkiranja“ dopunskom pločom E08 „pauk“ u Ulici Dragutina Golika 34-36
     4. Aktualna problematika 
     5. Pitanja, prijedlozi i obavijesti
     
koji je JEDNOGLASNO prihvaćen

Ad. 1. Prijedlog zaključka za izradu projektne dokumentacije za uređivanje k. č. 1929 k.o. Rudeš 
            
Predsjednik otvara raspravu, u kojoj sudjeluju svi članovi vijeća, zaključuje raspravu.
Vijeće Mjesnog odbora „Dr. Ante Starčević“ JEDNOGLASNO donosi 

Z A K LJ U Č A K

1. Vijeće Mjesnog odbora „Dr. Ante Starčević“ traži od Gradskog ureda za upravljanje imovinom i stanovanje da na terenu uspostavi stanje na k.č. 1929 k. o. Rudeš kakvo je bilo prije postavljanje ograde za igralište Elektrotehničke škole, te da se navedeni put vrati u korištenje svih građana budući da se radi o javnom dobru. 
2. Vijeće Mjesnog odbora „Dr. Ante Starčević“ predlaže popločenje kulirnim pločama najmanje debljine 5 cm, te postavljanje koševa, klupa, sadnju drvoreda, te novu ogradu uzduž puta prema školskim igralištima.
3. Ovaj Zaključak dostavlja se Vijeću Gradske četvrti Trešnjevka – sjever. 

Ad. 2. Prijedlog zaključka za izradu projektne dokumentacije za uređivanje terase objekta Mjesnog 
           odbora „Dr. Ante Starčević“

Predsjednik otvara raspravu, u kojoj sudjeluju svi članovi vijeća, zaključuje raspravu.



Vijeće Mjesnog odbora „Dr. Ante Starčević“ JEDNOGLASNO donosi 

	 Z A K LJ U Č A K

1. Vijeće Mjesnog odbora „Dr. Ante Starčević“ predlaže izradu projektne dokumentacije za uređenje terase objekta Mjesne samouprave „Dr. Ante Starčević“-Ljubljanica. 
2. Vijeće Mjesnog odbora „Dr. Ante Starčević“ predlaže da se sanira i zatvori PVC stolarijom ili zazida postojeća terasa, stavi novi krov, u svrhu izrade multifunkcionalne dvorane s osnovnom predavačkom opremom, sjedalima i ostalom infrastrukturom (razglas i slično).
3. Ovaj Zaključak dostavlja se Vijeću Gradske četvrti Trešnjevka – sjever. 


Ad. 3. Prijedlog zaključka za uspostavljanje uzdužnih parkirališnih mjesta te postavljanja prometnog 
           znaka B36 „zabrana zaustavljanja i parkiranja“ s dopunskom pločom E08 „pauk“  
           odbora „Dr. Ante Starčević“

Predsjednik otvara raspravu, u kojoj sudjeluju svi članovi vijeća, zaključuje raspravu.
Vijeće Mjesnog odbora „Dr. Ante Starčević“ JEDNOGLASNO donosi 

	 Z A K LJ U Č A K

1. Vijeće Mjesnog odbora „Dr. Ante Starčević“ djelomično prihvaća prijedlog za uspostavljanje uzdužnih parkirališnih mjesta te postavljanje prometnog znaka B36
      „zabrana zaustavljanja i parkiranja“  s dopunskom pločom E08 „pauk", na način da se 
      iscrta (obilježi) zapadna strana kolnika isprekidanom linijom, bez naznačenog 
      parkirnog mjesta (radi različite duljine vozila).
2. Vijeće Mjesnog odbora „Dr. Ante Starčević“ traži iscrtavanje pješačkog prijelaza ispred prolaza zgrade Ulica Dragutina Golika 34-36 na pješačku stazu prema školskom igralištu, te da se kraj pješačkog prijelaza postavi jedan uspornik. 
3. Vijeće Mjesnog odbora „Dr. Ante Starčević“ traži da se istočni put ispred zgrade u Ulici Dragutina Golika 36 označi i osigura kao požarni put sa znakovima zabrane zaustavljanja i parkiranja i oznakom pauk.
4. Vijeće Mjesnog odbora „Dr. Ante Starčević“ smatra da se znakovi zabrane ispred južne strane zgrade kod knjižnice ne stavljaju, jer parkirana vozila ne smetaju prolasku interventnih vozila.
5. Ovaj Zaključak dostavlja se Vijeću Gradske četvrti Trešnjevka – sjever. 

Ad. 4. Aktualna problematika
           
Članovi Vijeća traže da se nakon višestrukih upozorenja prema Zrinjevcu i promjene njihovog broja telefona, intervenira i što prije riješi problem granja u Biokovskoj od 2 do 8 istočna strana uz ogradu. Također su zbog naraslog žbunja, uočeni glodavci tamo koji su i inače problem kvarta.
Tražimo hitnu sanaciju kolnika (duboke rupe u asfaltu) na južnoj strani Ulice Dragutina Golika  32 i 34 kod Ljekarne i kod trgovine Studenac, koji su inače i 'požarni put'. Za sada još nitko nije stradao, ali je velika opasnost za ljude i imovinu.

Pristigle poruke na e-poštu MO:

1. Vlasnici pasa traže park za pse i predložili su parcele. Odgovoreno im je da smo primili na znanje, ali da moramo ispoštovati proceduru te da ćemo prijedlog uputiti na VGČ.
2. Stanovnici Tomislavove ulice kbr 1-9 traže da se pošalje inspekcijski nadzor za poslovanje tvrtki koje kamionima dovoze razni rasuti teret nasuprot njihovih kuća, te ga usitnjavaju i pretovaruju, podižući buku i prašinu u stambenoj zoni, štetnu za zdravlje. 
3. Stanovnici Klanječke, nakon nepotpune sanacije kolnika i pločnika iza radova, traže (ponovo) prometnu studiju za Klanječku u kojoj bi se izveo sjeverni nogostup u cijeloj dužini ulice, napravili uspornici na ključnim mjestima, te se riješio konačno i adekvatno prijelaz preko potoka kako za pješake, tako i za dječja kolica te invalide i bicikle. 
 






Ad 5. Pitanja, prijedlozi i obavijesti

Predsjednik je predložio termin slijedeće sjednice za 17. srpnja 2023.

Sjednica je završila u 19,45 sati.                                                                            


                                                                                                                               PREDSJEDNIK VIJEĆA
                                                                                                                                  MJESNOG ODBORA
        ZABILJEŽILA                                                                                             „DR. ANTE STARČEVIĆ“

[bookmark: _GoBack]          Maja Ogrizek                                                                                                    Mislav Zlatarić, v. r.

















































Prilog: izvješće o  glasanju


	
	
	
	

	Članovi Vijeća
	Točka 1.
	Točka 2.
	Točka 3.

	MISLAV ZLATARIĆ
	+
	+
	+

	MATEA OREŠKOVIĆ
	+
	+
	+

	MAJA OGRIZEK
	+
	+
	+

	ZVJEZDANA CIKOTA
	+
	+
	+

	ANDREA GOSTL
	+
	+
	+

	VALERIJE BAGADUR
	+
	+
	+

	SIMONA IVANKOVIĆ
	+
	+
	+

	    SUZDRŽAN=  0
	
	
	

	    NIJE PRISUTAN= prekrižiti ime

